வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.0555/ஆ1 /2022, நாள் : 18 .04.2022.

|  |  |
| --- | --- |
| பொருள் : | பள்ளிக்கல்வி – 12 ஆம் வகுப்பு மாணவர்களுக்கான உயர்கல்வி மற்றும் வேலைவாய்ப்பு சார்ந்து பல்துறை நிபுணர்களின் வழிகாட்டுதல் - நேரலை ஒளிபரப்பு நிகழ்ச்சி - "நான் முதல்வன்' இணையதளம் வாயிலாக மாணர்களின் விருப்பத்திற்கேற்ற உயர்கல்வி மற்றும் வேலைவாய்ப்பு குறித்த பல்வேறு தகவல்களை அளித்தல் - அரசு / அரசு உதவிபெறும் மேல்நிலைப் பள்ளிகளில் உரிய ஏற்பாடுகளைச் செய்ய சார்ந்த தலைமையாசிரியர்களுக்கு தக்க அறிவரைகள் வழங்குதல் –தொடர்பாக. |
| பார்வை : | சென்னை-6 தமிழ்நாடு பள்ளிக்கல்வி இணை இயக்குநர் (நாட்டு நலப்பணித் திட்டம்) அவர்களின் செயல்முறைகள் கடிதம் ந.க.எண்.19534/எம்/இ2/2022 நாள்.13.04.2022. |

**---**

பார்வையில் காணும் செயல்முறைகள் கடிதத்திற்கிணங்க பள்ளிக்கல்வி துறையில் இயங்கி வரும் அனைத்து அரசு மற்றும் அரசு உதவிபெறும் மேல்நிலைப் பள்ளிகளில் 12 ஆம் வகுப்பு பயிலும் மாணவர்களுக்கு உயர்கல்வி மற்றும் வேலைவாய்ப்பு குறித்த சந்தேகங்களை தீர்க்கும் வகையிலும் மாணவர்கள் அவற்றைப் பற்றிய பரந்த அறிவைப் பெறுவதற்காகவும் "நான் முதல்வன்' என்ற இணையதளம் உருவாக்கப்பட்டு மாணவர்களுக்கு பயன்படக்கூடிய உயர்கல்வி மற்றும் வேலைவாய்ப்பு குறித்த பல்வேறு தகவல்கள் பதிவேற்றம் செய்யப்பட்டுள்ளன.

இதனைத் தொடர்ந்து, அனைத்து அரசு மற்றும் அரசு உதவிபெறும் மேல்நிலைப்பள்ளிகளில் 12 ஆம் வகுப்பு பயிலும் மாணவர்களுக்கு பல்துறை நிபுணர்களைக் கொண்டு வரும் 18.04.2022 மற்றும் 19.04.2022 ஆகிய நாட்களில் முதற்கட்டமாகவும் 22.04.2022 மற்றும் 23.04.2022 ஆகிய நாட்களில் இரண்டாம் கட்டமாகவும் நேரலை மூலமாக இரண்டு மணிநேர வழிகாட்டுதல் நிகழ்ச்சியும் ஒரு மணிநேர இணையதளத்தில் தகவல் தேடும் நிகழ்ச்சியும் ஏற்பாடு செய்யப்பட்டுள்ளது.

எனவே, மேற்குறிப்பிட்ட நாட்களில் இந்நேரலை நிகழ்வுக்குத் தேவைப்படும் தகுந்த நடவடிக்கைகளை முன்கூட்டியே எடுக்குமாறும், அனைத்து மாணவர்களை பங்குபெறச் செய்து பயன்பெறும் வகையில், பார்வையில் காணும் கடிதத்தின்படி உரிய நடவடிக்கை மேற்கொள்ளுமாறு அனைத்து அரசு மற்றும் அரசு உதவிபெறும் மேல்நிலைப்பள்ளிகளின் தலைமையாசிரியர்கள் கேட்டுக்கொள்ளப்படுகிறார்கள்.

இணைப்பு. பார்வைக் கடிதம்.

முதன்மைக் கல்வி அலுவலர்,

வேலூர்.

பெறுநர் :

அனைத்து அரசு மற்றும் அரசு உதவிபெறும்

மேல்நிலைப்பள்ளிகளின் தலைமையாசிரியர்கள்

வேலூர் மாவட்டம்.